**PETEK, 3. 4. 2020**

Še zadnjič dobro jutro v tem tednu! Končno, peteeeek! Eden od najlepših dni v tednu!

Predmeti: SLJ, SLJ, MAT

**SLOVENŠČINA –** H. C. Andersen: Cesarjeva nova oblačila

No, pa začnimo dan s pravljicami.

* Včeraj si prebral/a poljubno Andersenovo pravljico, danes pa bomo skupaj poslušali pravljico Cesarjeva nova oblačila.
* Na spodnji povezavi poslušaj posnetek pravljice.

Aha,… Kdo je cesar? Cesar je naziv ali ime za vladarja. Tistega, ki je glavni, kot npr. predsednik.

Zvočni posnetek - cela pravljica

<https://www.youtube.com/watch?v=dnindUyCjLU>

* Zdaj, ko si zaključil/a s poslušanjem glasno preberi odlomek pravljice v berilu na str. 70.
* No, sedaj poznaš pravljico v celoti. V prilogi (v novem dokumentu) najdeš strnjeno (kratko) obnovo pravljice (prosi starše, naj ti jo natisnejo).
* Razreži obnovo na posamezne povedi (izreži okvirčke). Lističe, ki jih dobiš po izrezovanju, med seboj premešaj. Nato posamezne lističe preberi in jih poskusi sestaviti v smiselno celoto (kot si sledijo dogodki v pravljici). Zdaj si lističe oštevilči z vrstilnimi števniki (1., 2., ...) in jih po vrsti prilepi v šolsko pisanko.

Zapis v zvezek:

H. C. Andersen: Cesarjeva nova oblačila

( obnova pravljice)

(Prilepi oštevilčene lističe tako, da sestaviš obnovo pravljice.)

* Nadaljuj z odgovori na vprašanja:
1. Kdo vse nastopa v pravljici?
2. Kje se pravljica dogaja (dogajalni prostor)?
3. Kakšna sta sleparja? Opiši ju.
4. Kakšen je cesar? Opiši ga.
5. Kdo je povedal resnico, da je cesar nag?

**MATEMATIKA** – Številski izrazi (•/-)

* Nadaljuj z delom v DZ, str.92/5 in str. 93/6.

To je to pri matematiki in za danes vse. Aja, ne pozabi na angleščino!

Saj bereš za bralno značko, kajne?

ŽELIM TI PRIJETNO UČENJE. IN NE POZABI ČUDOVITO PREŽIVETI KONCA TEDNA. Zaslužiš si, saj si uspešno zaključil-a že tretji teden šolanja na daljavo. Zdaj nam gre že kar dobro, kajneda?

Tvoja učiteljica Urška